Վինցենտի Ռապացկի

Վինցենտի Ռապացկի (, ), լեհ դերասան և դրամատուրգ։ Հանդես է եկել Լվովի, Չեռնովցիի, 1865 թվականից՝ Կրակովի թատրոններում, 1869 թվականից՝ Վարշավայում (1870 թվականից՝ «Ռոզ-մաիտոստի» թատրոնի առաջատար դերասաններից)։ Լեհաստանի բեմական ռեալիզմի նշանավոր ներկայացուցիչներից։ Սկզբնական շրջանում կապված լինելով կրակովյան դպրոցին, հետագայում վերջինիս փորձը տեղափոխել է վարշավյան բեմ։ Շեքսպիրի ողբերգություններում ստեղծել է բարձրարվեստ անձնավորումներ՝ Համլետ «Համլետ», Լիր արքա «Լիր արքա», Ցագո «Օթելլո» են։ Լավագույն դերերից են նաև՝ Ֆրանց Մոոր (Շիլլերի «Ավազակներ»), Նիկ (Ալովացկու «Մարի Ստյուարտ»), Զիշեսկի (Բալուցկու «Պան խորհրդականի խորհրդականները»)։ Հեղինակ է «Վիտ Ատվոշ» (բեմադրության մեջ կատարել է նաև գլխավոր դերը), «Ընտանեկան գործ» (1883 թվական), «Աստղագուշակը» (1888 թվական), «Հիստրիոններ» (1892 թվական) և այլ պիեսների։

Ծանոթագրություններ 

Լեհ դերասաններ
Լեհ դրամատուրգներ
Թատերական ռեժիսորներ